अतिरिक्त क्लास लगाने के डीईओ के आदेश को हसला ने बताया दिशाहीन
गांधीनगर स्थित राजकीय वरिष्ठ माध्यमिक विद्यालय में हरियाणा स्कूल लेक्चरर एसोसिएशन (हसला) की आपात बैठक में जिला शिक्षा अधिकारी (डीईओ) के आदेश को दिशाहीन ठहराया। विभिन्न मुद्दों पर बैठक में चर्चा हुई, इसमें बोर्ड परीक्षा परिणामों पर भी सघनता से विचार किया गया। परिणामों में गिरावट का मुख्य कारण विभाग द्वारा अदूरदर्शिता उपरान्त बनाई गई अव्यवहारिक नीतियां है। जिन पर पुनर्विचार अत्यन्त जरूरी है। अध्यापकों ने कहा कि विभाग ने पिछले कई वर्षो से स्कूल शिक्षा को एक प्रयोगशाला बना दिया है। हाल ही में जिला शिक्षा अधिकारी द्वारा जारी दिशाहीन निर्देश इसके अंतर्गत शीतकालीन अवकाश में अतिरिक्त कक्षाएं लगाने का आदेश दिए है। बैठक में कहा गया कि बच्चों को शिक्षा देना हम सभी का कर्तव्य बनता है, लेकिन जब निर्देश आधारहीन दिशाहीन हो तो उनकी अनुपालना अध्यापकों के हितों को सीधा प्रभावित करती है।
निदेशालय से नहीं दिया आदेश
अध्यापकोंने कहा कि अवकाश के दौरान अतिरिक्त कक्षाएं लगाने का आदेश निदेशालय से जारी नहीं हुआ है। प्रतिकूल मौसम को बच्चों के स्वास्थ्य एवं विद्यालय तक पहुंचने में गहरी धुंध के कारण होने वाली अप्रिय घटनाओं के मद्देनजर ही शीतकालीन अवकाश की व्यवस्था की गई है। यहां किसी भी प्रकार की होने वाली असुविधा अप्रिय घटनाओं को रोकने संबंधी इसमें लड़कियों महिला शिक्षकों की सुरक्षा संबंधी समस्या भी विचारणीय है। इस बारे में जिला शिक्षा अधिकारी द्वारा सुरक्षा संबंधी कोई दिशा निर्देश जारी नहीं किया गया है।
hin_Deva hin_Deva hin_Deva hin_Deva